Architectuthe

L' **architectuthe** () est l'art et la scienche d'la bâtithie - ch'est coumme tchi qu'nou bâtit des bâtisses et ofûche des structuthes coumme des monûments, des ponts, des muthâles, des portes, des ars et mêmes les c'mîns et les gardîns.

Y'a d'l'art dans l'design dé bâtisses - les matéthiaux, les décothâtions, la stchulptuthe, les couleurs - et y'a d'la scienche et d'l'înginn'nie dans l'caltchul des forches, des paids et des m'suthes dans la bâtithie nonton anime id.

Ch'est en tchi y'a des difféthentes manniéthes d'architectuthe avaû les millénaithes et l'travèrs des pays et des tchultuthes du monde.

## Architectuthe préhistorique

La preunmiéthe architectuthe 'tait d's abris, des cabinnes, et des caûminnes et quand les gens c'menchîtent la fèrméthie, i' fallait d's êtabl'yes, des granges et d'aut's manniéthes dé bâtisses. J'n'avons pon hardi d'ches bâtisses car i' n'ont pon enduthé, mais j'avons des pouquelayes tchi mouontrent coumme tchi qu'les gens Néolithiques pouvaient travailli ensembl'ye à seule fîn d'bâti dé tchi monûmenta.

Quand les gens fondîtent les preunmié villes pouor d'meuther ensembl'ye en grand nombre, nou bâtissait des marchièrs, des stôrres et des muthâles pouor sé protégi. Les rouais et les grôsses têtes bâtissaient des palais, épis y'avait des templ'yes pouor les r'ligions des gens d'chu temps-là.


Image:Orkney Skara Brae.jpg|Skara Brae
Image:Pfahlbauten Unteruhldingen 2005 05.jpg|èrconstruction d'un village d'l'Âge dé Bronze
Image:Palazzo Minosse7.jpg|Knossos


## Ancienne architectuthe

Lé monde des vièrs nos a laîssi des grands bâtisses et monuments, épis y'a des mentions dans les vielles êcrituthes dé bâtisses tchi sont hors d'pis bein longtemps.

* Stonehenge
* Sept Mèrvelles du Monde
* Pyramides
* Maûsolée


Image:Templo de los Guerreros.jpg|Mexique
Image:Tower, Great Zimbabwe1.jpg|Grand Zimbabwé
Image:Macchu picchu03.jpg|Macchu Picchu
Image:Taprohmroots01.JPG|Angkor


## Ûrope

En Ûrope du Vouêt, l'architectuthe des Romains laîssie dans des pays auprès la tchête d'l'Empithe Romain fut oubliée pouor bein des siècl'yes. En Ûrope dé l'Êst ch't' architectuthe dêv'loppîtent et l'architectuthe Byzantinne a acouo s'n înfluence dans les dômes d'églyises Grècques et Russes. Ch't' înfluence est veue étout dans l'architectuthe Islamique.

* Hagia Sophia


Image:Parthenon-Restoration-Nov-2005-a.jpg|Acropole
Image:Acueducto1 Lou.jpg|Un pont à ieau Romain
Image:BiBi Khanum.jpg|Samarkand
Image:St Basils Cathedral closeup.jpg|Cathédrale dé Saint Basile, Moscou


En Ûrope du Vouêt, l'architectuthe Romanne auve ses arches arrondies fut rempliaichie duthant l'Mouoyen Âge par l'architectuthe Gothique. 

* Tou d'Pîse


Image:ChoeurStGeorges.jpg|Saint-Georges- de-Boscherville
Image:Cathedrale de Coutances bordercropped.jpg|Cathédrale dé Coutanches
Image:Cathédrale Bayeux Choeur.jpg|Cathédrale dé Bayeux, Bayeux
Image:Caen Maison des Quatrans face.jpg|Caën


Quand les Nouormands contchéthîtent l'Angliétèrre en 1066, i' c'menchîtent la bâtithie d'grandes cathédrales Gothiques lé travèrs du rouoyaume. Lus châtchieaux ont laîssi d'l'architectuthe Nouormande en Angliétèrre, et d'aut' bord étout car les Nouormands lus en fûtent ès Crouaîsades étout et y'a d'l'architectuthe Nouormande dans l'Êst du Mitan étout. Lé rouoyaume Nouormand dé Sicile, où'est qu'nou-s'avait un mêli-mêlo d'architectuthes - Nouormande, Arabe, Byzantinne - fit la pus riche architectuthe Nouormande.

* Chapelle Palatinne en Sicile
* Cathédrale dé Coutanches


Image:Mdina004.jpg|D'l'architectuthe Nouormande en Malte
Image:Durham closeup.jpg|La cathédrale dé Durham
Image:Monreale-bjs-5.jpg|Monreale en Sicile
Image:Chapelle Palatine.jpg|Chapelle Palatinne


À la R'naîssance les tchultuthes dé l'Ûrope du Vouêt èrdêcouvrîtent l'architectuthe Romaine et Grècque, et pouor acouo tchiques siècl'yes l'architectuthe Ûropéenne faîthait sèrvi des colonnes, des arches arrondies et l'harmonnie d'la manniéthe Néo-Cliassique. Au 17e siècl'ye la manniéthe Baroque remplyissait l's églyises et les palais d'anges, dé vèrques, dé couleurs, et d'décothâtion.

D'vièrs la fîn du 18e siècl'ye, la manniéthe Néo-Gothique èrdêcouvrit l'art du Mouoyen Âge, et la craîssance du conmèrce lé travèrs du monde et la fondâtion d'colonnies dans d'aut' continnents întroduisîtent des nouvelles înfluences dans l'architectuthe Ûropéenne.

* Blianche Maîson
* Pavillon Rouoya, Brighton


Image:Peterhof cascade 2048px.jpg|Saint Pétersbourg
Image:Main Entrance of the Palais de Justice.jpg|Palais d'Justice, Paris
Image:Royal Pavilion Brighton.jpg|Pavillon Rouoya, Brighton
Image:Helsingborg Rådhuset.jpg|Salle meunicipale d'Helsingborg


La Révolution Îndustrielle démandit des nouvelles manniéthes dé bâtisses pouor les machinnes et l's ouvrièrs des nouvelles îndustries, pouor les mannifactuthes, les moulîns épis les boutiques, les stâtions dé c'mîn d'fé et tout ch'qu'i' y'avait pouor lé transport.

* Palais d'Crista
* Tour Eiffel


Image:Ironbridge002.JPG|Ironbridge en Angliétèrre, lé preunmié pont en fé du monde
Image:Fabbrica Eridania2.jpg|Eune mannifactuthe en Italie
Image:Jakobstad Tobacco Factory 1.jpg|Eune mannifactuthe en Fînlande
Image:Gare de Rouen.jpg|La stâtion d'Rouën


D'vièr la fîn du 19e siècl'ye, l'Art Nouvé faîthait sèrvi les nouvelles technologies pouor fabritchi dé tchi d'eune manniéthe pus organnique, mais auprès la Preunmié Dgèrre Mondiale nou r'chèrchait eune manniéthe pustôt à la machinne, pus géométrique et cliaithe - ch'est l'Art Déco.

* Églyise dé Saint Matchi


Image:Riga Jugendstil Hausfassade.jpg|Art Nouvé à Riga
Image:HillHouse.jpg|Eune maîson en Êcosse par Charles Rennie Mackintosh
Image:House Riegrova 10 in Olomouc.jpg|Maîson à Olomouc, Tchéquie
Image:Chrysler Building-HP.jpg|Lé Bâtisse Chrysler


## Architectuthe modèrne
Lé modèrnisme èrnonchit l'pâssé et auprès la S'gonde Dgèrre Mondiale i' sembliait qu'l'architectuthe întèrnâtionnale 'tait av'nue à eune putheté finnale. Mais y'eut eune réaction et l'Post-Modèrnisme appathut pouor jouer auve les manniéthes architectuthales dé difféthents pays et difféthents âges.

* Bauhaus
* Le Corbusier
* Auguste Perret
* Pont d'Nouormandie


TD_Centre_Toronto.jpg_|Toronto
Staatsgalerie1.jpg|La gall'lie d'Stuttgart
Prague - Dancing House.jpg|La *Maîson tchi danse* à Prague


Au jour d'aniet, nou pense sustout a l'envithonnement dans l'architectuthe - la caûff'thie, l'ênèrgie, l'èrcycliéthie, et coumme tchi qu'les bâtisses marchent dans la sociêté. Et y'a un grand întéthêt dans la prêsèrvâtion d'vièrs bâtisses.

## Viyiz étout

* Tou
* Teit
* Archéologie
* Vièr Châté
* Moulîn d'Tchétivé
* La Hougue Bie
* Châté Lîzabé
* Châté d'Grosnez
* Caumine à Marie Best

## External Links
* Famous architects - Biographies of well-known architects, almost all of the Modern Movement.